CELEX: 62008FN0098
Language: mt
Date: 2008-12-11 00:00:00
Title: Kawża F-98/08: Rikors ippreżentat fil- 11 ta' Diċembru 2008 — Nijs vs Il-Qorti tal-Awdituri

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/76
            
         Rikors ippreżentat fil-11 ta' Diċembru 2008 — Nijs vs Il-Qorti tal-Awdituri
   (Kawża F-98/08)
   (2009/C 44/137)
   Lingwa tal-kawża: Il-Franċiż
   Partijiet
   
      Rikorrent: Bart Nijs (Aalst, il-Belġju) (rappreżentant: F. Rollinger, avukat)
   
      Konvenuta: Il-Qorti Ewropea tal-Awdituri
   Suġġett u deskrizzjoni tal-kawża
   Minn naħa l-annullament tad-deċiżjoni li ma tippromwovix lir-rikorrent fl-2008 u, min-naħa l-oħra sabiex il-konvenuta tiġi kkundannata tħallas kumpens għad-dannu materjali u morali subit mir-rikorrent.
   Talbiet tar-rikorrent
   
               —
            
            
               Tannulla d-deċiżjoni li ma tippromwovix lir-rikorrent fl-2008, ippubblikata fil-Komunikazzjoni lill-Persunal 32/2008 tal-5 ta' Mejju 2008, kif ukoll l-atti prepartorji ta' din id-deċiżjoni, b'mod partikolari d-deċiżjonijiet tad-19 u tad-29 ta' Frar 2008, li jagħmlu s-suġġett tal-Komunikazzjonijiet lill-Persunal 10-2008 u 17-2008, li jistabbilixxu l-listi tal-persuni eliġibbli għall-promozzjoni, fl-1 ta' Jannar 2008, safejn jirrigwardaw ir-rikorrent;
            
         
               —
            
            
               tiddikjara espressament in-nullità tad-deċiżjonijiet sussegwenti u tal-atti preparatorji msemmija hawn fuq;
            
         
               —
            
            
               tikkundanna lill-konvenuta sabiex tħallas kumpens għad-dannu materjali li jammonta għat-telf tad-dħul li r-rikorrent ġarrab meta mqabbelmal-pagi l-iktar għolja li huwa seta' jibbenefika minnhom jekk l-interim imsemmi hawn fuq ma kienx ostakola l-karriera tiegħu, kif ukoll id-dannu morali addizzjonali għad-danni simili mitlub f'kawżi oħrajn, ta' EUR 10 000;
            
         
               —
            
            
               tikkundanna lil-Qorti tal-Awdituri għall-ispejjeż.